Шемалс шен пачхьалкхехь Бойсакъарна дезза дарж лора. Амма дог-ц1ена а, х1илла доцуш а волчу Бойсакъара цхьа а коьрта дарж шена оьшуш дац элира. Т1аккха шен уггахь хьомсара наиб ма ву хьо аьлла, д1акхайкхийра имам Шемала. «Таш-адам» ду Бойсакъар, т1улг санна онда, собарен стан ву олура цунна Шемала. Шен бенойн эскарна хьалха а волий тайп-тайпанчу т1емашкахь дакъалоцу Бойсакъара. 1945-чу шеран аьхка, шайна юкъахь Бойсакъаран тоба, массо а наибан эскарш, дег1астанхой а болуш Даьрг1а яккха веана волу эла Воронцов вохаво нохчаша. И т1ом хилале хьалха Ташов-Хьаьжас, Г1еза –Хьаьжас, Кунта-Хьаьжас, 1овдас аьлла дара Нохчмахка бог1уш боккха б1о бу, амма и эскар нохчаша х1аллакдийр ду. Масех шарахь шайна даъал рицкъа а, говраш, жаш дохур ду цаьргара. Цул т1аьхьа кхин а итт шарахь паччахь нохчийчу г1орта а ваьхьар вац аьлла. Оцуьнах кхаъ хилла болчу нохчаша баккъал майралла гайта а гайтира.